ฉบับร่าง:พระราชปัญญาสุธี (อุทัย ญาโณทโย)

พระราชปัญญาสุธี (อุทัย ญาโณทโย) ป.ธ.๙ เป็นพระราชาคณะชั้นราช ปัจจุบันดำรงตำแหน่งทางพระสังฆาธิการ เป็นรองเจ้าคณะภาค 11(นครราชสีมา,ชัยภูมิ,บุรีรัมย์,สุรินทร์),ผู้ช่วยเจ้าอาวาสพระอารามหลวง วัดสร้อยทอง (พระอารามหลวง),ครูผู้พากเพียรประสิทธิ์ประสาทการวิชาสอนภาษาบาลีแก่ศิษยานุศิษย์

**ประวัติ**
พระราชปัญญาสุธี (อุทัย ญาโณทโย) ป.ธ.๙
มีนามเดิม อุทัย นามสกุล สวัสดิ์นะที เกิดเมื่อวันอังคารที่ 19 พฤศจิกายน พ.ศ. 2507 ณ บ้านเลขที่ 30 หมู่ 10 บ้านโนนอุดม ตำบลนาหว้า อำเภอภูเวียง จังหวัดขอนแก่น โยมบิดา-มารดาชื่อ นายไกร และนางเสาร์ นามสกุล สวัสดิ์นะที
ในวัยเด็ก เป็นคนว่านอนสอนง่าย พ.ศ. 2518 สำเร็จการศึกษาชั้นประถมศึกษาปีที่ 4 โรงเรียนบ้านโนนอุดม
การบรรพชาและอุปสมบท- บรรพชาเป็นสามเณรเมื่อวันที่ 19 พฤษภาคม พ.ศ. 2518 ณ วัดหนองกรุงธนสาร อำเภอภูเวียง จังหวัดขอนแก่น โดยมีพระครูธรชนสารโสภณ วัดหนองกรุงธนสาร เป็นพระอุปัชฌาย์ ขณะเป็นสามเณร มุ่งมั่นศึกษาพระปริยัติธรรม แผนกนักธรรม สามารถสอบได้นักธรรมชั้นตรี-นักธรรมชั้นโท-นักธรรมชั้นเอก ตามลำดับ ณ สำนักเรียนวัดมงคลทับคล้อ อำเภอทับคล้อ จังหวัดพิจิตร จากนั้น มุ่งศึกษาพระปริยัติธรรมแผนกบาลีอย่างจริงจัง แต่ด้วยเห็นว่าวัดในต่างจังหวัดยังมีความไม่พร้อมในด้านการศึกษาหลายด้าน จึงตัดสินใจมุ่งหน้าเข้าเมืองหลวง- การอุปสมบทเป็นพระภิกษุในบวรพระพุทธศาสนา ครั้นอายุได้ 24 ปี เข้าพิธีอุปสมบท เมื่อวันที่ 21 กรกฎาคม พ.ศ. 2531 ณ พัทธสีมาอุโบสถวัดบุณยประดิษฐ์ แขวงบางไผ่ เขตภาษีเจริญ กรุงเทพมหานคร โดยมีพระราชวิสุทธิโมลี ปัจจุบันดำรงสมณศักดิ์ที่ พระพรหมวชิรปัญญาจารย์ (ทองดี สุรเตโช) วัดราชโอรสาราม เขตจอมทอง กรุงเทพมหานคร เป็นพระอุปัชฌาย์, พระบรรจง เขมนันโท ปัจจุบันดำรงสมณศักดิ์ที่ พระครูวิสุทธิ์เขมาภินันท์ (บรรจง เขมนนฺโท) วัดบุณยประดิษฐ์ เป็นพระกรรมวาจาจารย์ และพระศิริชัย นาถสีโล วัดบุณยประดิษฐ์ เป็นพระอนุสาวนาจารย์ ได้รับฉายานามจากพระอุปัชฌาย์ ว่า ญาโณทโย มุ่งเรียนแผนกบาลี ด้วยเห็นความสำคัญในการเรียนรู้ พ.ศ.2540 สามารถสอบได้เปรียญธรรม 9 ประโยค สำนักเรียนวัดหัวลำโพง เขตบางรัก กรุงเทพมหานคร  ต่อมาย้ายมาจำพรรษา ณ วัดสร้อยทอง เขตบางซื่อ กรุงเทพมหานคร ได้รับความไว้วางใจจากพระธรรมปริยัติโสภณ (จัด โกวิโท) เจ้าอาวาสวัดสร้อยทอง ในขณะนั้นให้เป็นผู้ช่วยอาจารย์ใหญ่ฝ่ายวิชาการ สำนักเรียนวัดสร้อยทอง กรุงเทพมหานคร และอาจารย์สอนประโยคป.ธ.8,ป.ธ.9 ตลอดถึงเขียนหนังสือตำราเรียนอนุเคราะห์การศึกษาวิชาบาลีไปยังสำเรียนอื่นๆ อาทิ เช่น โรงเรียนคณะสงฆ์ส่วนกลางวัดสามพระยาวรวิหาร กรุงเทพมหานคร สำนักเรียนวิชาภาษาบาลีวัดพระธรรมกาย จังหวัดปทุมธานี รวมทั้งได้รับมอบหมายภารกิจในหลายด้าน โดยเฉพาะด้านการศึกษา และอื่นๆ อีกมากมาย
วุฒิการศึกษาแผนกธรรม และแผนกสามัญศึกษา - สอบไล่ได้นักธรรมชั้นเอก สำนักเรียนวัดมงคลทับคล้อ สำนักเรียนคณะจังหวัดพิจิตร สำนักงานแม่กองธรรมสนามหลวง- สอบไล่ได้ปริญญาบัตรเปรียญธรรม 9 ประโยค สำนักเรียนวัดหัวลำโพง เขตบางรัก กรุงเทพมหานคร สำนักงานแม่กองบาลีสนามหลวง- พ.ศ. 2518 สำเร็จการศึกษาชั้นประถมศึกษาปีที่ 4 โรงเรียนบ้านโนนอุดม- พ.ศ.2552 สำเร็จการศึกษาปริญญาตรี คณะศึกษาศาสตร์ มหาวิทยาลัยสุโขทัยธรรมาธิราช - พ.ศ.2553 สำเร็จการศึกษาปริญญาโท พุทธศาสตรมหาบัณฑิต สาขาวิชาการบริหารการศึกษา มหาวิทยาลัยมหาจุฬาลงกรณราชวิทยาลัย

**การปกครองบริหารกิจการคณะสงฆ์**
  พ.ศ.2546 เป็นผู้ช่วยเจ้าอาวาสพระอารามหลวง วัดสร้อยทอง (พระอารามหลวง) กรุงเทพมหานคร- พ.ศ.2558 เป็นรองเจ้าคณะภาค 11 (นครราชสีมา,ชัยภูมิ,บุรีรัมย์,สุรินทร์)- พ.ศ.2559 เป็นพระอุปัชฌาย์ ประเภทวิสามัญ - พ.ศ.2563 เป็นผู้รักษาการแทนเจ้าอาวาสวัดสร้อยทอง พระอารามหลวง

**ลำดับสมณศักดิ์== - พ.ศ. 2540 สอบไล่ได้เปรียญธรรม 9 ประโยค มีพัดยศสมณศักดิ์ทางวิชาการเปรียญธรรม ที่ พระมหาอุทัย ญาโณทโย ป.ธ.9- พ.ศ.2547 ได้รับพระบรมราชโองการโปรดพระราชทานสัญญาบัตรตั้งสมณศักดิ์ เป็นพระราชาคณะชั้นสามัญเปรียญ ในราชทินนามที่ พระเมธีปริยัตโยดม- พ.ศ.2554 ได้รับพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นราช ในราชทินนามที่ พระราชปัญญาสุธี

**อ้างอิง==